تبریز شهری قدیم تیجارت و صنعتکارلیق مرکزی کیمی اؤز شؤهرتینی ساخلامیشدی. بورادا چوخلو باجاریقلی اوستالار یاشادیغیندان دیگر آذربایجان شهرلرینه اوستالار بورادان دعوت اولونوردو. اون سککیزینجی عصرین ۷۰-جی ایللرینده آذربایجاندا اولموش روس سیاحی س.قمئلینین معلوماتینا گؤره شاماخی‌لی محمد سعید خان شهرده ایپکچی‌لیگی برپا ائتمک اۆچون تبریزدن شاماخی‌یا یوزه قدر اوستا دعوت ائتمیشدیر.